ప్ర‌స‌న్న‌వ‌ద‌నం

ప్ర‌స‌న్న‌వ‌ద‌నం 2024లో తెలుగులో విడుదలైన సస్పెన్స్ థ్రిల్లర్ సినిమా. లిటిల్ థాట్స్ సినిమాస్ బ్యానర్‌పై జె.ఎస్. మణికంఠ, టి. ఆర్. ప్రసాద్ రెడ్డి నిర్మించిన ఈ సినిమాకు అర్జున్ వై కె దర్శకత్వం వహించాడు. సుహాస్, పాయల్ రాధాకృష్ణ, రాశి సింగ్, వైవా హర్ష ప్రధాన పాత్రల్లో నటించిన ఈ సినిమా టీజర్‌ను మార్చి 7న, ట్రైలర్‌ను ఏప్రిల్ 26న విడుదల చేసి, సినిమాను మే 3న విడుదల చేశారు. 

ఈ సినిమా మే 24 నుండి ఆహా ఓటీటీలో స్ట్రీమింగ్ ప్రారంభమైంది.
కథ
సూర్య (సుహాస్‌) ప్ర‌ముఖ రేడియో కంపెనీలో ఆర్‌జేగా పని చేస్తుంటాడు. సూర్య జీవితంలో ఒక ప్ర‌మాదం జరగడం వ‌ల‌న సూర్య అమ్మానాన్న‌ల్ని కోల్పోవ‌డంతోపాటు ఫేస్ బ్లైండ్‌నెస్‌ (ప్రోసోపాగ్నోసియా) స‌మ‌స్య బారిన ప‌డతాడు. ప్రోసోపాగ్నోసియా వ్యాధి వ‌చ్చిన వారు ఒక వ్యక్తికి సంబంధించి మొహం తప్ప అన్ని గుర్తుప‌డ‌తారు.  ఈ వ్యాధి ఉన్న సూర్య క‌ళ్ల ముందే అమృత ( సాయి శ్వేతా)ని హ‌త్య‌కు గురువుతుంది. త‌న‌కున్న స‌మ‌స్య‌తో ఆ హ‌త్య ఎవ‌రు చేశారో తెలుసుకోలేడు, కానీ హ‌త్య‌కు గురైన అమృత‌కు న్యాయం జరగాలని భావించి పోలీసుల‌కి ఈ విష‌యం తెలిపేందుకు ప్ర‌య‌త్నిస్తాడు. ఈ కేసులో ఏసీపీ వైదేహి( రాశి సింగ్) ఎస్ఐ( నితిన్ ప్రసన్న) కేసులోని నిజాల‌ను ఎలా వెలికితీశారు ?  ఈ క్ర‌మంలో సూర్యకు ఎలాంటి కష్టాలు ఎదుర్కున్నాడు ?  చివరికి హత్య చేసిన వ్య‌క్తిని  గుర్తుప‌ట్టాడా లేదా అనేదే మిగతా సినిమా కథ.

నటీనటులు
సుహాస్
పాయల్ రాధాకృష్ణ
రాశి సింగ్
వైవా హర్ష 
 నందు
 నితిన్ ప్రసన్న
 సాయి శ్వేతా
సాంకేతిక నిపుణులు
బ్యానర్: లిటిల్ థాట్స్ సినిమాస్ 
నిర్మాత: జె.ఎస్. మణికంఠ, టి. ఆర్. ప్రసాద్ రెడ్డి  
కథ, స్క్రీన్‌ప్లే, దర్శకత్వం: అర్జున్ వై.కె  
సంగీతం:  విజయ్‌ బుల్గానిన్‌
సినిమాటోగ్రఫీ:ఎస్.చంద్రశేఖరన్   
ఎగ్జిక్యూటివ్ ప్రొడ్యూసర్: ఎడ్వర్డ్ స్టీవెన్సన్ పేరేజి, కందాల నితీష్ 
ఎడిటర్: కార్తీక శ్రీనివాస్
ఆర్ట్ డైరెక్టర్: క్రాంతి  ప్రియం
మూలాలు

బయటి లింకులు